86 റണ്സുമായി മുന്നില് നിന്ന് നയിച്ച് ഫാഫ് ഡുപ്ലെസി തകര്പ്പനടികളുമായി പിന്തുണ നല്കി ടോപ്പ് ഓഡേര്സ് കൊല്ക്കത്തയ്ക്ക് മുന്നില് റണ്മല തീര്ത്ത് ചെന്നൈ സുപ്പര് കിങ്ങസ് 193 റണ്സ് പിന്തുടര്ന്നിറങ്ങിയ കൊല്ക്കത്തയ്ക്ക് ഭേദപ്പെട്ട തുടക്കം ദുബായ്: ഐ.പി.എല് 14ാം സീസണ് ഫൈനലില് കൊല്ക്കത്ത നൈറ്റ് റൈഡേഴ്സിനെതിരേ 193 റണ്സ് വിജയലക്ഷ്യമുയര്ത്തി ചെന്നൈ സൂപ്പര് കിങ്സ്. ടോസ് നഷ്ടപ്പെട്ട് ആദ്യം ബാറ്റിങ്ങിനിറങ്ങിയ ചെന്നൈ മൂന്ന് വിക്കറ്റ് നഷ്ടത്തിലാണ് 192 റണ്സെടുത്തത്.മറുപടി ബാറ്റിങ്ങിനിറങ്ങിയ കൊല്ക്കത്തയ്ക്കും ഭേദപ്പെട്ട തുടക്കം.ഒടുവില് വിവരം കിട്ടുമ്ബോള് 4 ഓവറില് വിക്കറ്റ് നഷ്ട്പ്പെടാതെ റണ്സെടുത്തിട്ടുണ്ട്. തകര്പ്പന് ബാറ്റിങ് പുറത്തെടുത്ത ടോപ് ഓര്ഡറാണ് ഫൈനലില് ചെന്നൈക്ക് മികച്ച സ്കോര് സമ്മാനിച്ചത്. 59 പന്തില് നിന്ന് മൂന്ന് സിക്സും ഏഴ് ഫോറുമടക്കം 86 റണ്സെടുത്ത ഫാഫ് ഡുപ്ലെസിയാണ് അവരുടെ ടോപ് സ്കോറര്. അവസാന ഓവറുകളില് തകര്ത്തടിച്ച ഡുപ്ലെസിയാണ് ചെന്നൈ സ്കോര് 192ല് എത്തിച്ചത്. അവസാന ഓവറിലെ അവസാന പന്തിലാണ് താരം പുറത്തായത്. ടോസ് നഷ്ടപ്പെട്ട് ബാറ്റിങ്ങിനിറങ്ങിയ ചെന്നൈക്കായി ഋതുരാജ് ഗെയ്ക്വാദ് ഫാഫ് ഡുപ്ലെസി ഓപ്പണിങ് സഖ്യം തകര്പ്പന് തുടക്കമാണ് സമ്മാനിച്ചത്. 49 പന്തില് നിന്ന് 61 റണ്സ് ചേര്ത്ത ശേഷമാണ് ഈ കൂട്ടുകെട്ട് പിരിഞ്ഞത്. 27 പന്തില് നിന്ന് ഒരു സിക്സും മൂന്ന് ഫോറുമടക്കം 32 റണ്സെടുത്ത ഋതുരാജിനെ തന്റെ ആദ്യ പന്തില് തന്നെ സുനില് നരെയ്ന് മടക്കുകയായിരുന്നു. തുടര്ന്ന് ഡുപ്ലെസിക്കൊപ്പം റോബിന് ഉത്തപ്പ എത്തിയതോടെ ചെന്നൈ ഇന്നിങ്സ് ടോപ് ഗിയറിലായി. രണ്ടാം വിക്കറ്റില് ഇരുവരും അതിവേഗം 63 റണ്സ് അടിച്ചെടുത്തു. ഈ കൂട്ടുകെട്ട് പൊളിച്ചതും നരെയ്നായിരുന്നു. 15 പന്തില് നിന്ന് മൂന്ന് സിക്സടക്കം 31 റണ്സെടുത്ത ഉത്തപ്പയെ നരെയ്ന് വിക്കറ്റിന് മുന്നില് കുടുക്കുകയായിരുന്നു. പിന്നാലെയെത്തിയ മോയിന് അലിയും കൊല്ക്കത്ത ബൗളിങ്ങിനെ കടന്നാക്രമിക്കുകയായിരുന്നു. 20 പന്തില് നിന്ന് മൂന്ന് സിക്സും രണ്ട് ഫോറുമടക്കം 23 റണ്സോടെ പുറത്താകാതെ നിന്ന അലി, ഡുപ്ലെസിക്കൊപ്പം മൂന്നാം വിക്കറ്റില് 68 റണ്സ് കൂട്ടിച്ചേര്ത്തു. കൊല്ക്കത്തയ്ക്കായി നാല് ഓവര് എറിഞ്ഞ സുനില് നരെയ്ന് 26 റണ്സ് വഴങ്ങി രണ്ടു വിക്കറ്റ് വീഴ്ത്തി. നാല് ഓവര് എറിഞ്ഞ ലോക്കി ഫെര്ഗൂസന് 56 റണ്സ് വഴങ്ങി. നേരത്തെ ടോസ് നേടിയ കൊല്ക്കത്ത നൈറ്റ് റൈഡേഴ്സ് ചെന്നൈ സൂപ്പര് കിങ്സിനെ ബാറ്റിങ്ങിന് വിടുകയായിരുന്നു. കഴിഞ്ഞ മത്സരത്തിലെ ടീമില് നിന്ന് മാറ്റങ്ങളില്ലാതെയാണ് ഇരു ടീമും കളത്തിലിറങ്ങിയത്. Stories you may Like